300 km ten bate van Wuppertal | Netwerk24
300 km ten bate van Wuppertal
Deur Elbé Van Heerden 02 Desember 2019 06:00
Pieter Holtzhausen en sy vrou, Rentia, voor die kerk op Wuppertal waar hy geëindig het.
Pieter Holtzhausen, 'n plaaslike inwoner en kranige bergroete-hardloper, het sowat 300 km van Stellenbosch tot in Wuppertal oor berge en dale aangepak om geld vir dié klein Morawiese gemeenskap wat vroeër vanjaar in 'n hewige brand in puin gelê is, in te samel.
Die idee was om bewustheid te skep vir die gemeenskap en terselfdertyd geld in te samel vir die herbou van die dorpie. Hy ook die hele roete in sy leer-velskoene wat in Wuppertal gemaak is, afgelê.
"Die leerfabriek is een van die min geboue wat die brand weerstaan het. Ek het dus gehoop om hul produkte 'n bietjie deur die projek te bemark."
Pieter het op die roete van agt dae – van 8 tot 15 November – 'n bergpad van Stellenbosch tot in Wuppertal gevolg.